stanford-oval/wikipedia huggingface dataset:
Tataarin kieli
Aiheesta muualla

A Grammar of the Contemporary Tatar Literary Language by Gustav Burbiel
Corpus of Written Tatar
Tatar Cyrillic Keyboard
Forvo - Tatar Pronunciation Dictionary
Tataari-turkki-sanakirja
Иске татар теле
Kuvia tai muita tiedostoja aiheesta Tataarin kieli Wikimedia Commonsissa
Turkkilaiset kielet
azeri
baškiiri
dolgaani
gagauzi
hakassi
haladži
jakuutti
karaiimi
karakalpakki
karatšai-balkaari
kaškai
kazakki
krimintataari
kumykki
nogai
salaari
šoori
tataari
tofa
tšuvassi
turkki
turkmeeni
tuva
uiguuri
uzbekki
Murteiden vertailua (Qazan / Mişär).
Artikla 1 tataariksi (Bulat Şəymi 2025)
Tataariluokan oppilaita (2021).
Rūdiškės

| Rūdiškės |
| --- | --- |
 Rūdiškėsin kirkko.
 vaakuna
 Sijainti kartalla.
 Koordinaatit: 54°31′N, 24°50′E 
Valtio:   Liettua
Lääni:  Vilna
Kunnallispiiri:  Trakain kunnallispiiri
Väkiluku (2010):  2 413
Infobox OKVirheellinen NIMI-arvo: 
Rūdiškės on Liettuan kaakkoisosassa, Vilnan läänissä sijaitseva kaupunki. Se on osa Trakain kunnallispiiriä. Vuonna 2010 kaupungin väkiluku oli 2 413 asukasta.
Everything Counts

| ”Everything Counts” Depeche Mode |
| --- | --- | --- |

Singlen tiedot
 Albumilta: Construction Time Again
 B-puoli: ”Work Hard”
 Äänitetty : Toukokuussa 1983, The Garden, Lontoo
 Julkaistu: 11. heinäkuuta 1983
 Formaatti: Vinyylilevy (7" ja 12") CD (1991 box set)
 Tekijä(t): Martin Gore
 Tuottaja(t): Depeche Mode, Daniel Miller ja Gareth Jones
 Tyylilaji: Synthpop
 Levy-yhtiö: Mute
muut singlet
| ”Get the Balance Right!” 1983 | ”Everything Counts” 1983 | ”Love, in Itself” 1983 |
”Everything Counts” on brittiläisen elektronista musiikkia soittavan Depeche Mode -yhtyeen single vuodelta 1983. Se julkaistiin yhtyeen kolmannella albumilla Construction Time Again. Single julkaistiin uudelleen live-versiona vuonna 1989.
Taustaa

”Everything Counts” edustaa Depeche Moden tuotannossa sanoituksellista muutosta. Kappale nostaa esiin korporaatioiden ahneuden ja korruption Britanniassa. Kappaleessa puhutaan sopimuksista, ja sen kertosäkeessä lauletaan ahnehtivista käsistä: "grabbing hands grab all they can". Kun kappale julkaistiin, ei yhtyeellä itsellään kuitenkaan ollut virallista sopimusta Mute Recordsin kanssa, vaan Gore pisti pystyyn oman firman nimeltä Grabbing Hands Music.
Construdtion Time Again on ensimmäinen Depeche Mode -levy, jolla esiintyy Alan Wilder. Wilder oli mukana DM:n A Broken Frame -levyn kiertueella, mutta ei kyseisellä levyllä. ”Everything Counts” -kappale on yhtyeen tuotannossa ensimmäinen, joka tuo selvästi esiin laulajina sekä Dave Gahanin että säveltäjä Martin Goren. Säkeistöissä kuullaan laulajana Dave Gahania, kun taas kertosäkeessä laulaja on Martin Gore, jota tukee taustalaululla Alan Wilder. Kun kappaletta on esitetty lavalla, kertosäkeessä laulavat muut yhtyeen jäsenet Gahania lukuun ottamatta.
Live-esitykset ja uudelleenjulkaisut

Laulu muodostui hyvin nopeasti yhtyeen fanien suosikiksi konserteissa. Construction Time Again -kiertueella laulua käytettiin keikan avauskappaleena. Vuoden 1984 Some Great Reward -levyn kiertueella, Liverpoolin keilkalla, laulusta tehtiin ensimmäinen live-versio. Se julkaistiin ”Blasphemous Rumours / Somebody” -singlellä. Music for the Masses -levyn aikaisella kiertueella ”Everything Counts” taas soi keikkojen viimeisenä encorena. Lopulta vuonna 1989 kappale julkaistiin uudelleen singlenä, nyt live-versiona. Uudelleenjulkaisulla haluttiin tukea yhtyeen live-albumia 101. Kaikki kyseisen live-levyn kappaleet tallennettiin Music for the Masses -kiertueella, 18. kesäkuuta 1988 Kaliforniassa Pasadenan Rose Bowl -stadionilla.
Musiikkivideot

”Everything Counts” -musiikkivideon ohjasi Clive Richardson silloisessa Länsi-Berliinissä. Depeche Mode oli pari vuotta aiemmin tehnyt yhteistyötä Richardsonin kanssa, kun mies ohjasi yhtyeen ”Just Can't Get Enough” -kappaleen videon. Nyt miehet kääntyivät jälleen Richardsonin puoleen, sillä he eivät olleet tyytyväisiä Julien Templeen, joka teki A Broken Frame -levyn videot. Alan Wilderin mukaan Temple-vuosien jälkeen yhtye tarvitsi tiukempaa otetta sekä soundiin että imagoon. "Clivella oli paljon uusia ideoita, eikä niihin liittynyt mitään typeriä videokäsikirjoituksia, joiden mukaan meitä olisi vaadittu näyttelemään." Videolla Dave Gahan on ensimmäistä kertaa vaaleatukkainen.
Singlen videolla yhtye nähdään soittamassa useita eri soittimia: Andy Fletcher lurittelee skalmeijaa (oboen edeltäjä), Alan Wilder soittaa ksylofonia ja Martin Gore musisoi melodikalla. Live-esityksissä Gore on nähty melodikan kanssa, mutta varsinaisella albumilla skalmeijan äänet on tuotettu syntetisaattorilla.
”Everything Counts” -live-video on kuvattu 1988 Kaliforniassa Pasadenan Rose Bowl -stadionilla. D. A. Pennebakerin ohjaama versio on kuuluisa siitä, että sille on tallentunut se kuinka yleisö jatkaa laulun kertosäkeen hoilaamista pitkään senkin jälkeen, kun musiikki on lakannut. Live-videolle on myös leikattu ironisena elementtinä Depeche Moden oma osuus korporalismissa: otoksissa nähdään t-paitamyyntiä ja lipunmyynnistä kertyviä rahavirtoja.
Kappalelista > Vuoden 1983 single-julkaisut

7": Mute / 7Bong3 (UK) & Sire / 7-29482 (US)
”Everything Counts” (3:58)
”Work Hard” (4:21)
12": Mute / 12Bong3 (UK) & Sire / 0-20165 (US)
”Everything Counts [In Larger Amounts]” (7:18)
”Work Hard [East End Remix]” (6:57)
12": Mute / L12Bong3 (UK)
”Everything Counts” [7" Version] (3:58)
”New Life [Live]” (4:12)
”Boys Say Go! [Live]” (2:36)
”Nothing to Fear [Live]” (4:28)
”The Meaning of Love [Live]” (3:14)
CD (1991 Box Set): Mute / CDBong3 (UK)
”Everything Counts” (3:58)
”Work Hard” (4:21)
”Everything Counts [In Larger Amounts/12“ Version]” (7:18)
”Work Hard [East End Remix]” (6:57)
Kappalelista > Vuoden 1983 single-julkaisut > Huomioita

Depeche Moden jäsenet vuonna 1983 olivat: Dave Gahan, Martin Gore, Andy Fletcher ja Alan Wilder.
”Everything Counts”, ”Nothing to Fear” ja ”The Meaning of Love”: sävellys Martin Gore.
”Work Hard”: sävellys Martin Gore ja Alan Wilder.
”New Life” ja ”Boys Say Go!”: sävellys Vince Clarke.
Tallennettu: The Garden Studios, Lontoo.
Kappalelista > Vuoden 1989 live-julkaisu

7": Mute / Bong16 (UK)
”Everything Counts” (Live Full Version) (6:45)
”Nothing” (Live) (4:35)
12"/CD: Mute / 12Bong16 / CDBong16 (UK)
”Everything Counts” (Live Single Version) (5:46)
”Nothing” (Live) (4:40)
”Sacred” (Live) (5:12)
”A Question of Lust” (Live) (4:12)
10": Mute / 10Bong16 (UK)
”Everything Counts” (Absolut Mix) (6:04)
”Everything Counts (In Larger Amounts)” (7:18)
”Nothing” (US 7" Mix) (3:57)
”Everything Counts” (Reprise) (0:55)
Limited 12"/CD: Mute / L12Bong16 / LCDBong16 (UK)
”Everything Counts” (Remixed by Tim Simenon & Mark Saunders) (5:32)
”Nothing” (Remixed by Justin Strauss) (7:01)
”Strangelove” (Remixed by Tim Simenon & Mark Saunders) (6:33)
CD (2004 Box Set): Mute / CDBong16X (UK)
”Everything Counts” (Live Single Version) (5:46)
”Nothing” (Live) (4:35)
”Sacred” (Live) (5:12)
”A Question of Lust” (Live) (4:12)
”Everything Counts” (Tim Simenon/Mark Saunders Remix) (5:32)
”Nothing” (Justin Strauss Remix) (7:01)
”Strangelove” (Tim Simenon/Mark Saunders Remix) (6:33)
”Everything Counts” (Absolut Mix) (6:04)
”Everything Counts” (12" Version)   (7:21)
”Nothing” (US 7" Mix) (3:57)
”Everything Counts” (Reprise) (0:55)
Kappalelista > Vuoden 1989 live-julkaisu > Huomioita

Depeche Moden jäsenet vuonna 1983 olivat: Dave Gahan, Martin Gore, Andy Fletcher ja Alan Wilder.
Kaikki kappaleet: sävellys Martin Gore.
Nokia-missio

Nokia-mission kokoontumispaikka Metroauto-areena Tampereen Kalevassa 2005. Banneri mainostaa parantumisiltoja sunnuntaisin.
Nokian herätys eli Nokia-missio oli kristillinen, tarkemmin sanottuna karismaattinen, luterilaisen kirkon sisällä syntynyt herätysliike, joka oli lähtöisin Nokialta. Nokia Missio järjestäytyi vuonna 2008 omaksi kirkkokunnakseen, joka tunnettiin nimellä Nokia Missio Church. Liike jakaantui vuonna 2012 Nokia Missio Churchiksi (joka vaihtoi myöhemmin nimekseen Uuden toivon seurakunnat) ja Missiomaailma ry:ksi. Kirkkokunnan hallituksen puheenjohtajana toimii Jukka Mononen ja Missiomaailma-lähetysjärjestöä johtaa Markus Korhonen.
Historia > Liikkeen synty ja alkuvaiheet

Nokian herätys syntyi Nokian kirkkoherran Markku Koiviston voimakkaan karismaattisen uudistumisen seurauksena hänen parannuttuaan imusolmukesyövästä vuonna 1991. Nokian kirkossa alettiin pitää kirkkoherra Koiviston johdolla ns. torstai-iltoja, joille olivat tyypillisiä voimakas ylistys ja rukous sekä monenlaiset Pyhän Hengen armolahjat, muun muassa sairaiden parantaminen ja kielilläpuhuminen. Myös nk. kaatumisilmiötä on esiintynyt.
Historia > Välirikko evankelis-luterilaisen kirkon kanssa

Nokian herätyksen ja muun Nokian evankelis-luterilaisen seurakunnan toiminnan välille muodostui jännitteitä. Näiden kärjistyttyä Markku Koivisto jätti kirkkoherran työnsä Nokialla ja perusti Nokia Missio -nimisen järjestön. Hän pysyi kuitenkin pitkään tämän jälkeen evankelis-luterilaisen kirkon pappisvirassa, muodollisesti Tampereen piispan alaisena.
Piispa ja tuomiokapituli kyseenalaistivat useaan otteeseen Markku Koiviston toimintatavan ja teologian. Tampereen hiippakunnan silloinen piispa Juha Pihkala arvosteli Nokia Missiota amerikkalaisperäisen hurmahenkisyyden tuomisesta luterilaisuuteen. Suomen kirkkohistoria ei tunne toista tapausta, jossa piispa on syyttänyt oman kirkon pappia shamanismista, okkultismista ja valkoisesta magiasta. Hänen mukaansa vaarallisilla vesillä ollaan silloin, kun luvataan ihmeparantumisia ja muita suuria elämänmuutoksia. "Näissä asioissa on paljon petytty. Tällaisten ääriliikkeiden jäljiltä löytyy poikkeuksellisen paljon uskonnon uhreja." Piispa varoitti karismaattisten liikkeiden vaarasta muuttua ikään kuin parempien ja todempien kristittyjen ryhmiksi. Karismaattisia ilmiöitä esiintyy kaikissa maailmanuskonnoissa, Pihkala muistuttaa. Siksi hänen mielestään on väärin väittää niiden olevan kiistattomia todisteita Pyhän Hengen läsnäolosta. Tuomiokapitulin kuulustelupöytäkirja tulkitsee, että Nokia Mission kokouksissa luodaan suggestiivista ilmapiiriä huutamisen, karjahtelun ja ylistämisen avulla. Kokemus nostetaan sanan rinnalle, mutta samalla se syrjäyttää opin. Tuomiokapitulin mielestä hurmoksellisuuden ylikorostaminen johtaa elämysriippuvuuteen.
Koivisto vakuutti toistuvasti pysyvänsä kirkon tunnustuksessa ja piispan alaisuudessa, mutta tuomiokapitulin mukaan hän ei lunastanut lupauksiaan. Lopulta huhtikuussa 2007 hänet pidätettiin pappisviran hoitamisesta kuuden kuukauden ajaksi, jolloin hän ei esimerkiksi saanut kastaa tai jakaa ehtoollista. Hän sai kuitenkin pappisoikeudet takaisin.
Koivisto osallistui Tampereen piispanvaaliin talvella 2008, mutta sai ehdokkaista vähiten ääniä. Pian tämän jälkeen hän ilmoitti eroavansa kirkosta ja perustavansa Nokia Mission rinnalle uuden kirkkokunnan saman vuoden syksyllä.
Ilmoitus sai jossain määrin ristiriitaisen vastaanoton sekä liikkeen sisällä että sen ulkopuolella. Lopullisesta välirikosta kertovassa tiedonannossa arvosteltiin jyrkin sanoin Suomen evankelis-luterilaista kirkkoa:
Uusi kirkkokunta aloitti toimintansa syksyllä 2008 Nokia Missio Church -nimisenä uskonnollisena yhdyskuntana.
Elokuussa 2011 tiedotettiin, että johtaja Markku Koiviston elämässä on ollut "seksuaalisten rajojen rikkomista", jonka takia hänet on erotettu tehtävistään liikkeessä. Seksuaalisen hyväksikäytön takia Pirkanmaan käräjäoikeus tuomitsi 26. maaliskuuta 2013 Markku Koiviston 1 vuoden 3 kuukauden ehdolliseen vankeusrangaistukseen, 30 tunnin yhdyskuntapalveluun ja 15 000 euron korvauksiin uhrille.
Historia > Jakautuminen

Koiviston erottamisen jälkeen liike selkeytti organisaatiotaan siirtämällä kotimaan kokoustoiminnan Nokia Missio Churchille, jonka johtoon nousi pastori Timo Aro-Heinilä. Lähetystyö jäi Nokia Missio ry:lle, jonka johtoon nousi toimistopäällikkö Markus Korhonen. Keväällä 2012 Nokia Missio ry:n johtoryhmä liittyi Tampereen helluntaiseurakuntaan ja ilmoitti alkavansa järjestää herätyskokouksia sen tiloissa. Heinäkuussa 2012 Nokia Missio ry ilmoitti muuttavansa nimensä Missiomaailmaksi. Nokia Missio Churchin toiminta Tampereella jatkuu uusissa tiloissa ja se ilmoitti tammikuussa 2013 vaihtavansa nimekseen Uuden toivon seurakunnat.
Toimintamuodot

Nokia-missio piti säännöllisiä kokouksia useissa kaupungeissa. Tampereella Nokia-missio kokoontui pitkään Tampere Areenalla sekä hetkellisesti keskustassa sijainneessa Missio Downtownissa. Toiminta laajeni vuonna 2005 Helsinkiin ja Kokkolaan ja 2006 Jyväskylään, ja sen jälkeen Hämeenlinnaan, Raumalle, Rovaniemelle sekä Lappeenrantaan. Tilaisuuksia oli lisäksi muun muassa Pieksämäellä ja Kuopiossa.
Nokia-mission kokouksissa kävi Nokia Missio Churchin jäseniä ja eri kirkkokuntiin kuuluvia ihmisiä. Jotkut kuuluivat evankelis-luterilaiseen kirkkoon, toiset helluntaiseurakuntiin tai muihin vapaisiin suuntiin.
Nokia Missio ry oli rekisteröity yhdistys, joka teki lähetystyötä muun muassa Albaniaan, Intiaan, Israeliin, Pakistaniin ja Haitiin, sekä koulutti seurakunnille työntekijöitä. Muita kursseja olivat Alfa-kurssit, Raamattuinstituutti, seminaarit ja solujohtajakoulu. Toimintamuotoina oli myös kohua herättänyt Sotakoulu, jossa oli mukana voimakkaasti paranemiseen ja ihmeisiin liittyvä maailmankatsomus.
Nokia Missio Church korosti soluseurakuntamallia ja sen puitteissa kokoontui Tampereella noin 30 solua eli pienryhmää, myös muilla paikkakunnilla oli pienryhmiä. Paikallisseurakunta Nokia Missio Churchilla oli Tampereella, Helsingissä, Jyväskylässä, Raumalla, Rovaniemellä ja Hämeenlinnassa. Nokia Missio Church vaihtoi nimekseen Uuden toivon seurakunnat. Uuden toivon seurakunnilla on toimintaa Tampereella, Jyväskylässä, Raumalla ja Hämeenlinnassa, sekä aiemmin myös Helsingissä, mutta se lopetti toimintansa.
Aiheesta muualla

Tunnustuskuntiin sitoutumaton uuskarismaattisuus (Arkistoitu – Internet Archive)
Tampereen tuomiokapitulin antamat ohjeet Koivistolle
Markku Koivisto Nokian kirkossa 1994.
Subnautica

| Subnautica |
| --- | --- |

Kehittäjä:  Unknown Worlds Entertainment
Julkaisija:  Unknown Worlds Entertainment
Jakelija:  Humble Store, Steam, Epic Games Store, Discord Store, Nintendo eShop, Microsoft Store ja PlayStation Store
Ohjaaja:  Charlie Cleveland
Käsikirjoittaja:  Tom Jubert
Taiteilija:  Cory Strader, Brian Cummings, Scott MacDonald
Säveltäjä:  Simon Chylinski
Ohjelmoija:  Charlie Cleveland, Steven An, Max McGuire, Jonas Bötel
Pelisarja:  Subnautica
Pelimoottori:  Unity
Julkaistu:   16. joulukuuta 2014
Lajityyppi:  seikkailupeli, selviytymispeli
Pelimuoto:  yksinpeli
Ikäluokitus:  PEGI: 7
Alusta:  Nintendo Switch, OS X, PlayStation 4, PlayStation 5, Windows, Xbox One, Xbox Series X/S
Hinnoittelutapa:  kertamaksu
Jakelumuoto:  digitaalinen jakelu
Oheislaite:  virtuaalitodellisuuslasit (valinnainen, ei vaadittu)
Virallinen sivusto
Lisää peliartikkeleitaVideopelien teemasivulla
Infobox OK         : 
Subnautica on Unknown Worlds Entertainmentin kehittämä ja julkaisema seikkailu- ja selviytymispeli. Pelin ennakkojulkaisuversio julkaistiin vuonna 2014 OS X:lle ja Windowsille, ja pelin täysiversio julkaistiin vuonna 2018. Peli julkaisitiin PlayStation 4:lle ja Xbox Onelle Euroopassa 7. joulukuuta 2018 ja muualla 4. joulukuuta 2018. Peli julkaistiin Nintendo Switchille, PlayStation 5:lle ja Xbox Series X/S:lle 14. toukokuuta 2021.
Pelin irrallinen jatko-osa Subnautica Below Zero julkaistiin ennakkojulkaisuna 31. tammikuuta 2019.
Pelaaminen

Peli sijoittuu avoimeen pelimaailmaan. Pelissä pelaaja voi tutkia meriplaneettaa, jonne hän on haaksirikkoutunut avaruusaluksella. Pelissä ollaan lähes koko ajan veden alla, paitsi silloin kun pelaaja käy pinnalla hengittämässä tai käy saarilla.
Pelissä on tarkoituksena tutkia planeettaa, kerätä rakennusmateriaaleja ja rakentaa vedenalaisia tukikohtia ja sukellusveneitä. Pelaajan täytyy myös syödä ja juoda selviytyäkseen. Pelissä on erilaisia kuvitteellisia merieläinlajeja, joista osa on vaarallisia pelaajalle tai vaihtoehtoisesti niistä on hyötyä. Esimerkiksi Rakkokala ja Linssisilli (engl. Bladderfish ja Peeper) toimivat aloittelijoiden veden- ja ruoanlähteinä. Pelissä on neljä pelimuotoa: selviytyminen (survival), hardcore, vapaa (freedom) ja luova (creative). Selviytymistila on pelaajan normaali vaikeusaste, jossa nälkä, jano ja happi ovat käytössä. Hardcore on selviytymistilan kaltainen, mutta pelaajan täytyy aloittaa täysin alusta kuollessaan. Vapaassa pelimuodossa pelaajan ei tarvitse välittää ruuasta tai vedestä ja luovassa tilassa pelaaja ei voi kuolla ja hänellä on vapaat kädet kaikkeen.
Juoni

Pelaaja haaksirikkoutuu Aurora-nimisellä aluksella tuntemattomasta syystä kartoittamattomalle valtameriplaneetalle. Aurora oli rahtialus, jonka tehtävä oli paitsi kuljettaa rahtia, myös suorittaa salainen pelastustehtävä: pelastaa kauppa-alus Degasin miehistö heidän kadottuaan planeetan lähistöllä kymmenen vuotta aikaisemmin.
Planeettaa tutkiessaan pelaajalle selviää, että alus ammuttiin alas vierasperäisen lajin kauan sitten rakentaman tykin vuoksi. Planeetta on saastunut Kharaa-bakteerista ja on karanteenissa. Muukalaiset loivat tykin estääkseen planeetalta pois pääsyn. Pelaajan tehtävä on tutkia planeettaa ja löytää parannuskeino bakteeriin, joka on planeetalla tarttunut myös pelaajaan. Muukalaiset ovat vanginneet syvyyksiin Merenkeisariksi(the sea emperor) kutsutun olennon, joka on immuuni sairaudelle, mutta eivät kyenneet valmistamaan parannuskeinoa ajoissa ennen katoamistaan planeetalta. Pelaajan tulee löytää vangittu Merenkeisari-olento, jolloin hän voi hautoa Merenkeisarin munat. Kun munat kuoriutuvat, Merenkeisarin jälkeläiset alkavat levittämään parantavaa ainetta Kharaa-bakteeria vastaan. Tämän jälkeen pelaajan pitää rakentaa raketti, jolla hän voi paeta planeetalta.
Vastaanotto

Peli on saanut IGN:n arvostelussa arvosanaksi 9.1/10.
Pelit-lehden Riku Vihervirta antoi pelin Windows-versiolle 89 pistettä sadasta.
Aiheesta muualla

Subnautica MobyGamesissa (englanniksi)
Subnautican virallinen kotisivu
Subnautican virallinen fanipohjainen wiki
Kuvakaappaus pelistä
Robert Nordström

Robert Nordström (s. 15. heinäkuuta 1963) on suomenruotsalainen elokuvaaja. Hän oli vuonna 2013 ehdolla parhaan kuvauksen Jussi-palkinnon saajaksi elokuvasta Oppipoika.
Oman elokuvatyönsä ohella Nordström toimii ruotsinkielisen ammattikorkeakoulu  Arcadan lehtorina. Hän on kuvannut kaikkiaan kolmisenkymmentä pitkää elokuvaa yli kahdenkymmenen vuoden aikana.
Suomen Elokuvaajien Yhdistys FSC valitsi Robert Nordströmin yhdessä Jarmo Kiurun kanssa vuoden elokuvaajaksi 2022.
Filmografia

1996: Isältä pojalle
2000: Hylätyt talot, autiot pihat
2003: Mosku – lajinsa viimeinen
2003: Itämeren arvoitus
2004: Populäärimusiikkia Vittulajänkältä
2007: Suden vuosi
2013: Oppipoika
2022: Rakkaani merikapteeni
2025: Ei koskaan yksin
Aiheesta muualla

Robert Nordström Internet Movie Databasessa. (englanniksi)
Robert Nordström Elonetissä.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Saksa 
Henkilöt:  Deutsche Biographie  Elonet
Eerika Peltoniemi

| Eerika Peltoniemi> Henkilötiedot |
| --- | --- |
Syntynyt: 28. lokakuuta 2002 (ikä 22) Vaasa
Kansalaisuus:   Suomi
Pesäpalloilija
Lempinimi:  Erkki, Erkkeri, Eerikson, Peltor
Ulkopelipaikka:  kakkospolttaja
Heittokäsi:  oikea
Lyöntipuoli:  oikea
Seura:  Mailattaret
Pelinumero:  3
Pelaajaura
Junioriseurat
:  Vaasan Maila Mailattaret Vähänkyrön Viesti
Ammattilaisjoukkueet
2017–2023 2017–2018  2024 2025–:  Mailattaret → Vähänkyrön Viesti (kaksoisedustus) Jalasjärven Jalas Mailattaret
Eerika Peltoniemi (s. 28. lokakuuta 2002 Vaasa) on suomalainen pesäpalloilija, joka edustaa Superpesiksessä pelaavaa Mailattaria.
Seurajoukkueet > Mailattaret

Peltoniemi on Mailattarien kasvatti, mutta pelasi myös juniorurallaan Vaasan Mailassa sekä Vähänkyrön Viestissä. Peltoniemi teki debyyttinsä Ykköspesiksessä Kankaanpään Mailajunioreita vastaan 13. toukokuuta 2017 pelatussa pelissä, ja samalla murtautui Mailattarien kokoonpanoon pelaten joukkueen lukkarina. Peltoniemi pelasi kaudet 2017 ja 2018 osittain Vähänkyrön Viestin paidassa pelaten Tyttöjen Superpesistä, sekä Suomensarjaa kaksoisedustuksella Mailattarista.
Seurajoukkueet > Jalasjärven Jalas

Peltoniemi siirtyi Mailattarien yhteistyöseuraan Jalasjärven Jalakseen kaudeksi 2024 ja ansaitsi hyvillä alkukauden suorituksilla paikan Ykköspesiksen Itä–Länsi-otteluun.
Seurajoukkueet > Mailattaret

Peltoniemi palasi Mailattarien leiriin kaudeksi 2025, allekirjoittaen yksivuotisen sopimuksen vuoden lisäoptiolla.
Saavutukset > Pelaajana

1 Ykköspesiksen Itä–Länsi: 2024
Lenni

| Lenni |
| --- | --- |
Nimipäivä:   
– suomenkielinen:  28. syyskuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  Leonardo, Leonard, Léonard, Lennart, Lenny
Nimen alkuperä:  Leonhard, rohkea leijona
Infobox OKNimi-testi OK: 
Lenni on suomalainen miehen etunimi. Alkuperältään se on Lennartin ja sen kantanimen Leonardin kutsumamuoto. Leonard on alkuperältään germaaninen nimi, joka tarkoittaa rohkeaa leijonaa.
Lenni oli jo 1800-luvulla käytössä sekä miehen että naisen etunimenä, mutta oli varsin harvinainen. Viime vuosikymmeninä se on noussut suosioon pojannimenä. Kaikkiaan Lenni-nimisiä miehiä on merkitty Väestörekisteriin vuoden 2019 loppuun mennessä 4 219 ja naisia noin 50. Suurin osa Lenni-nimisistä on syntynyt vuoden 2000 jälkeen. Sen sijaan lähes kaikki Lenni-nimiset naiset ovat syntyneet ennen vuotta 1940.
Lennin nimipäivä on vuodesta 2010 lähtien 28. syyskuuta. Sama päivä oli vuosina 1705–1907 Leonardin nimipäivä, kuten on suomenruotsalaisen almanakan mukaan edelleen.
Tunnettuja Lennejä

Lenni Hämeenaho (s. 2004), jääkiekkoilija
Lenni Hämäläinen (s. 2002), jääkiekkoilija
Lenni Killinen (s. 2000), jääkiekkoilija
Lenni Laakso, Unto Karri (1898–1957), toimittaja, kirjailija ja runoilija
Lenni Lainesalo (1929–2018), jääkiekkoilija ja jalkapalloilija
Lenni Linnala (1878–1947), sotilaskapellimestari
Lenni-Kalle Taipale (s. 1978), jazzpianisti ja -säveltäjä
Lenni Tiihonen (s. 2004), jääkiekkoilija
Lenni Vihelä (k. 1918), rautatieläinen ja punakaartilainen
Lenni Viitala (1921–1966), painija ja olympiamitalisti
Kuvitteellisia Lennejä

Lenni Morris, tv-sarjassa Uusi päivä
Nimen muita merkityksiä

Lenni Lokinpoikanen, suosittu Ella ja Aleksi -lastenlaululevyn kappale (säv., san. Sampo Haapaniemi & Markus Koskinen, Warner Music 2004)
Kielletty kaupunki

Ylimmän harmonian halli Kielletyssä kaupungissa.
Alueen pohjapiirros. Tärkeimpiä osia:
A. Keskipäivän portti

B. Jumalallisen ylpeyden portti

C. Kukkaportti

D. Kukkaportti

E. Kulmatornit

F. Ylimmän harmonian portti

G. Ylimmän harmonian halli

H. Entinen keisarillinen kirjapaino

J. Kulttuuripalatsi ja keisarillinen kirjasto (ylh.)

K. Keisarilliset keittiöt

L. Taivaallisen puhtauden halli (alh.), yhteyden halli ja maallisen rauhan palatsi

M. Keisarillisen rauhan paviljonki ja keisarillinen puutarha

N. Hengenravinnon palatsi

O. Rauhan ja pitkäikäisyyden palatsi
Kielletty kaupunki (kiin.: 紫禁城; pinyin: Zǐjìnchéng) on palatsialue Pekingin keskustassa Kiinassa. Alue oli aikoinaan Kiinan keisarien asuinalue ja maan hallintokeskus. Nykyisin alue on palatsimuseo. Kielletty kaupunki on malliesimerkki kiinalaisesta arkkitehtuurista ja rakennustekniikasta, ja sen valmistuttua vuonna 1420 sillä oli seuraavien 300 vuoden ajan vaikutusta Qing-dynastian aikaisiin hallintorakennuksiin.
Historia

Alueen rakentaminen aloitettiin Ming-dynastiaan kuuluvan keisari Yonglen aikana vuonna 1406, ja hovi otti sen käyttöön vuonna 1420. Alue sai nimensä siitä, että useimmilta alamaisilta oli pääsy sinne kielletty, ja ainoastaan keisari itse sai liikkua alueella vapaasti.
Kielletty kaupunki ei enää Kiinan vallankumouksen 1911–1912 jälkeen ollut hallinnon keskuspaikka, ja osa rakennuksista on tuhoutunut, mutta yleisesti ottaen se on kuitenkin säilynyt. Viimeinen keisari Pu Yi sai asua siellä vuoteen 1924. Aluetta on kunnostettu 1900-luvun lopulla, ja vuonna 1987 se nimettiin Unescon maailmanperintökohteeksi.